Marie de Heredia

**Marie Louise Antoinette de Heredia**, ezagunagoa **Marie de Heredia** izenez, ezkontzaz **Marie de Régnier**, ezizenez  '''Gérard d'Houville** edo **Geraldine''' (Paris, Frantzia, 1875eko abenduaren 20a – Suresnes, Senako Gainak departamendua, Île-de-France eskualdea, Frantzia, 1963ko otsailaren 6a) idazlea, eleberrigilea, poeta eta antzerkigilea izan zen Parisen XX. mende hasieran. 1918an frantses akademiaren lehen literatur saria jaso zuen bere lan guztiarengatik, eta sari hori lortu zuen lehen emakumea izan zen.

## Bizitza 
Marie de Heredia 1875ean jaio zen, Parisen, eta Jose Maria de Heredia poeta frantsesaren (Kuban jaioa) hiru alabetako bigarrena izan zen.

Txikia zenean, Marie Louise Antoinette de Herediak, Marie de Heredia izenarekin ezagunagoa zenak, bere aitaren gertuko poeta eta artistak hartzen zituen etxean, eta, beraz, txikitatik nahasten zen ingurune horietan. Intelektual horietako batzuk Leconte de Lisle, Anna de Noailles, Paul Valéry edo Pierre Louνs ziren.

Bere bizitza sentimental eta familiarra nahiko gorabeheratsua izan zen. Henri de Régnier poetarekin ezkondu zen, baina Pierre Louësen maitalea bihurtu zen geroago. Azken hau, seguruenik, bere seme Pierre de Régnier-en (1898-1943) aita izan zen, nagusitan kazetaria izan zena. Hala ere, Marie de Herediak beste maitale batzuk izan zituen, besteak beste, Edmond Jaloux eta bere lagun Jean-Louis Vaudoyer, Gabriele D'Annunzio poeta (1910 eta 1914 artean Parisen erbesteratua), eta Henri Bernstein antzerkigilea. Gainera, Georgie Raoul-Duvalekin harreman safikoa izatea ere egozten diote.

### Idazle ibilbidea 
"Gérard d'Houville" ezizena aitaren aldeko amonaren (Louise Gérard d'Houville edo Girard d'Ouville) ezkongabe abizenetik hartu zuen. Izengoiti horren pean, 1918an frantses akademiaren  lehen literatur saria jaso zuen bere lan guztiarengatik, eta sari hori lortu zuen lehen emakumea izan zen.

Nahiz eta batzuetan  beste artista batzuekin izandako loturengatik ezagunagoa izan, Marie de Heredia bere eskubide propioarengatik oso ezaguna izan zen poeta eta eleberrigilea izan zen, bere garaiko idazle talentudunenetarikoa kontsideratu zelarik. Bere lehen poesia saiakerak Bibliothèque de l'Arsenal-en idatzi zituen, non bere aita editorea zen. Aitak eta bere lagunek oso gaztetatik adoretu zituzten bere talentuak, eta Maria de Heredia, azkenean, ezkondu izenarekin argitaratzen hasi zen, eta, geroago, Gerard d'Houville gizonezko izengoitia hartu zuen. Geroago esan zuen ezizena erabiltzea senarrarengandik eta aitarengandik urruntzeko modu bat zela, haiek ospetsuagoak baitziren, baina ez zela bere sexua mozorrotzeko saiakera serioa.

Bere lana nabarmenki agertu zen *Revue des deux Mondes*-en 1914tik aurrera eta oso miretsia izan zen; kritikari batzuek Stéphane Mallarmé olerkariarekin konparatu zuten. Poema horietako asko oraindik ez dira bildu edizio moderno batean. Bere lehen eleberria, ''L'Inconstante*, 1903an argitaratu zen.

Hainbat margolarik bere erretratuak egin zituzten, tartean Jacques Émile Blanche eta Jean-Louis Forain. Pierre Louisek biluzik erretratatu zuen.

## Harrera kritikoa 
Herediaren lana txalotua izan zen bere ibilbidean zehar eta idazle ezaguna izan zen publiko eta kritikoen artean. *L'Intransigeant'' egunkari frantsesak 1910ean irakurleei Frantziako Akademian leku bat merezi zuten hiru emakume idazle onenak izendatzeko eskatu zienean,  "Gérard d'Houville" lehen postuan jarri zen, Anna de Noailles eta Coletteren aurretik.

1918. urtean, Frantziako Akademiaren Inaugurazio Sari Nagusia jaso zuen, bere fikzioarengatik, eta 1958an Akademiaren Poesia Sari Nagusia ere jaso zuen bere lan poetikoarengatik; hala, bi sariak jaso zituen emakume bakarra bihurtu zen.

## Lanak 
### Eleberriak 
### Eleberri laburrak 
* *Chez le magicien*, 1926.

### Haur eta gazte literatura 
### Poesia 
### Antzerkia 
### Beste argitalpen batzuk 
## Sariak eta aintzatespenak 
* 1918: Frantziako Akademiaren Literaturako Sari Nagusia, bere obra osoarengatik.
* 1955: Frantziako Akademiaren Gustave Le Métais-Larivière saria.
* 1958: Frantziako Akademiaren poesia sari nagusia, bere lan poetiko osoarengatik.

## Erreferentziak 
## Kanpo estekak 
* Maria de Heredia, Mujeres malditas 2021.01.21 (RTVE)